Live fra Bremen

Live fra Bremen var et satirisk sketchshow, der første gang blev sendt den 25. september 2009, og sidste gang 23. december 2013 på TV 2.

Om showet 
Hovedmændene bag Live fra Bremen - Lasse Rimmer, Lars Hjortshøj samt Casper Christensen som hovedforfatter og idémand - var tidligere en del af Casper & Mandrilaftalen, om end Live fra Bremen ikke er tænkt som en efterfølger.
De tre øvrige komikere der medvirkede i showet var Esben Pretzmann (Drengene fra Angora), Christina Sederqvist (den ene halvdel af makkerparret Winnie og Karina) samt skuespilleren Julie Agnete Vang.

Showet sendes direkte fra Metronome i København. Tidligere sendtes showet direkte fra Bremen, det tidligere Privatteatret i København, men i Sæson 4 fik showet en ny lokalitet. Sæson 5 sendes fra Nordisk Film i Valby.

Live fra Bremen er inspireret af det amerikanske sketch- og satireshow Saturday Night Live.

I anden sæson er Julie Agnete Vang og Christina Sederqvist stoppet, til gengæld har de fået fire nye skuespillere med: Lene Maria Christensen (Lulu & Leon), Iben Hjejle (Langt fra Las Vegas, Klovn), Andreas Bo Pedersen (Cirkusrevyen 2007 og 2009) og Christiane Schaumburg-Müller (2900 Happiness).

I tredje sæson er Christiane Schaumburg-Müller og Lene Maria Christensen stoppet, og i stedet har holdet fået selskab af Sofie Lassen-Kahlke (Anja og Viktor-filmene, 2900 Happiness), Julie Zangenberg (Klatretøsen) og Troels Malling (Krysters Kartel)

I fjerde sæson er både Sofie Lassen-Kahlke, Iben Hjejle, Troels Malling og Esben Pretzmann stoppet, og de fire nye ansigter der tager deres pladser er: Lisbeth Wulff (Anna Pihl), skuespilleren Esben Dalgaard, stand-up komikeren Thomas Warberg samt Christiane Schaumburg-Müller, som tidligere var med i sæson 2. Rollen som nyhedsvært varetages på skift af Lasse Rimmer, Huxi Bach og Jan Gintberg.

I 5. sæson er både Lars Hjortshøj, Christiane Schaumburg-Müller, Esben Dalgaard samt Lasse Rimmer stoppet, og det nye hold består af Julie Zangenberg, Lisbeth Wulff, Andreas Bo Pedersen, Thomas Warberg, Brian Lykke, Vicki Berlin og Simon Talbot. Lasse Rimmers rolle som vært på "Nyhederne – Sådan Cirka!" er overtaget af Jacob Wilson. 

I 6. sæson er der også sket en udskiftning – Iben Hjejle & Christiane Schaumburg-Müller er tilbage sammen med Jacob Wilson, Simon Talbot, Julie Zangenberg, Andreas Bo Pedersen, Thomas Warberg & Brian Lykke. Nye på holdet er Ruben Søltoft, vinder af DM i Stand Up 2010 og Anne Sofie Espersen, som vi kender fra Vild med dans og julekalenderen Ludvig & Julemanden

7 sæson har også budt på flere udskiftninger - Iben Hjejle, Christiane Schaumburg-Müller, Andreas Bo, Simon Talbot, Ruben Søltoft samt Julie Zangenberg går alle af. Derimod er Lars Hjortshøj tilbage igen i selskab med Brian, Thomas og Anne Sofie samt et nyt ansigt, Filippa Suenson som er kendt fra teatret.

Gæsteværter

Sæson 1

Sæson 2

Sæson 3

Sæson 4 

I Sæson 4 har Nyhederne – Sådan Cirka-indslaget haft skiftende værter.

Sæson 5 

I Sæson 5 er Jacob Wilson vært i Nyhederne – Sådan Cirka.

Sæson 6

Sæson 7

Sæson 8

Fast hold gennem tiden 

 X sketchdeltager
 V fast eller skiftende nyhedsvært
 g gæstevært (i tidligere eller senere sæson)

Se også 
 Casper & Mandrilaftalen
 Saturday Night Live

Eksterne henvisninger 
 Live fra Bremen på TV2's hjemmeside

Noter 

Tv-programmer fra TV 2 Danmark
Satire
Humorprogrammer fra Danmark
Danske tv-serier fra 2000'erne
Danske tv-serier fra 2010'erne